EkBass/fiwiki-20250220-pages-articles huggingface dataset:
Soinin Sisu

Soinin Sisu eli SoSi on Soinissa toimiva urheilun yleisseura, joka on perustettu vuonna 1927 – tosin jo 1917 Soinin nuorisoseuraan liitettiin haarajaostona urheiluseura Sisu. Seuraan kuuluvat nykyisin pesäpallo-, yleisurheilu-, pyöräily- ja naisjaostot sekä yhteinen judo- ja painijaosto. Aiemmin SoSin toimintaan ovat kuuluneet myös voimistelu, hiihto, mäkihyppy ja alppihiihto. Soinin Sisun Aulis Akonniemi sijoittui kuulantyönnössä kahdeksanneksi Helsingin MM-kilpailuissa 1983 ja yhdeksänneksi Los Angelesin olympialaisissa 1984. Viitattu 15.8.2009. Suomen mestaruuden hän voitti 1983 ja 1984. Leena Leppäkangas sai korkeushypyn SM-pronssia 1980 ja 1985 – jälkimmäisellä kerralla hän edusti tosin Joensuun Katajaa. Viitattu 15.8.2009. Merja Korpela saavutti pronssia 19-vuotiaiden EM-kilpailujen moukarinheitossa 1999 ja on sittemmin edustanut Suomea monissa aikuisten arvokilpailuissa, muun muassa Pekingin olympialaisissa 2008, sekä voittanut useita Suomen mestaruuksia. Viitattu 15.8.2009 Jelena Jaakkola sai keihäänheiton SM-pronssia 2008. Viitattu 15.8.2009. Soinin Sisun nopeuslaskijoista ovat Suomen maajoukkueeseen kuuluneet ainakin Tero Hietala, Virve Mäkelä sekä Antti ja Piia Piipponen. He ovat saavuttaneet useita MM- ja SM-mitaleita. Pesäpallossa SoSi:n miesten joukkue on pelannut parhaimmillaan pari kautta Suomensarjassa 1990-luvun alussa. == Lähteet == == Aiheesta muualla == *Virallinen sivusto Luokka:Suomalaiset urheilun yleisseurat Luokka:Soini Luokka:Vuonna 1927 perustetut urheiluseurat
Tuamotunkoira

Tuamotunkoira (tuamotuan dog) oli polynesialainen koirarotu. Paikalliset käyttivät siitä nimitystä kurio. == Ulkomuoto == Tuamotunkoira oli pitkäkarvainen alkukantainen koira. Se oli väriltään valkoinen.Morris, Desmond. Dogs - The Ultimate Dictionary of Over 1000 Dog Breeds, s. 693. Trafalgar Square, 2008: North Pomfret, Vermont. == Luonne ja käyttäytyminen == Rotu pyydysti kalaa suoraan merestä, matalista korallilaguuneista. == Alkuperä == Tuamotunkoira oli kotoisin Tuamotun saaristosta ja oli mahdollisesti sukua kurīlle. 1700-luvulla se luokiteltiin omaksi rodukseen.Canton, Mario. Levrieri e segugi primitivi, s. 324. Antonio Crepaldi Editore, 2012: Porto Viro, Italia. == Lähteet == Luokka:Sukupuuttoon kuolleet koirarodut Luokka:Pystykorvat Luokka:Polynesialaiset koirarodut
Jean Zerbo

Jean Zerbo (s. 27. joulukuuta 1943) on katolisen kirkon malilainen arkkipiispa ja kardinaali. Hän syntyi Ségoussa ja sai siellä pappisvihkimyksensä 10. heinäkuuta 1971. 20\. marraskuuta 1988 piispaksi vihitty Zerbo toimi vuosina 1988–1994 Bamakon vihkipiispana ja Accian titulaaripiispana. Vuosina 1994–1998 hän oli Moptin hiippakunnan piispana, ja vuodesta 1998 hän on toiminut Bamakon arkkipiispana, jona häntä edelsi Luc Auguste Sangaré. Hänet ylennettiin kardinaaliksi vuonna 2017. == Lähteet == * Catholic-hierarchy.org: Jean Cardinal Zerbo Luokka:Malilaiset kardinaalit Luokka:Katoliset arkkipiispat Luokka:Vuonna 1943 syntyneet Luokka:Elävät henkilöt
Luc Auguste Sangaré

Luc Auguste Sangaré (20. kesäkuuta 1925 – 11. helmikuuta 1998) oli katolisen kirkon malilainen arkkipiispa. Hän syntyi Ségoussa ja tuli vihityksi papiksi 12. syyskuuta 1954. Hän sai vihkimyksen piispaksi 26. toukokuuta 1962 tultuaan 10. maaliskuuta nimitetyksi Bamakon arkkipiispaksi. Hän toimi Bamakon arkkipiispana, kunnes kuoli vuonna 1998 ja sai seuraajakseen Jean Zerbon. == Aiheesta muualla == * Catholic-hierarchy.org: Archbishop Luc Auguste Sangaré Luokka:Katoliset arkkipiispat Luokka:Malilaiset papit Luokka:Vuonna 1925 syntyneet Luokka:Vuonna 1998 kuolleet
Suomen ennätyskalarekisteri

Suomen ennätyskalarekisteri on tietokanta, johon talletetaan tietoa suurimmista Suomesta pyydetyistä kalayksilöistä. Internetissä saatavilla olevaan luetteloon kerätään tietoja kaikista Suomen luonnonvesissä elävistä kalalajeista sekä neljästä rapulajista. Useimmille lajeille on määritelty vähimmäiskoko, jota suuremmat kalat pääsevät rekisteriin, esimerkiksi hauelle tämä on 16 kg, kivisimpulle 10 cm. Harvinaisimmille ei alamittaa ole, eikä kaikista lajeista ole vielä havaintoja tietokannassa. Tietokantaan otetaan vain vuoden 2000 jälkeen saatuja kaloja, mutta myös vanhemmat ennätyskalat on esitelty verkkopalvelussa. Tietokantaan otettavat havainnot arvioi ja hyväksyy asiantuntijoista koostuva lautakunta. Havaintojen luotettavuus luokitellaan raportoinnin tarkkuuden perusteella luokkiin A, B ja C. A-luokan kala on pakastettu kokonaisena tai kahtena palana ja lähetetty sellaisenaan tarkastettavaksi. Varsinaiseen Suomen ennätyskalojen listaan hyväksytään vain A- ja B-luokan havainnot. Ennätyskalarekisteriä ylläpitävä Suomen ennätyskalalautakunta on lukuisten tahojen yhteishanke. Osallisina on harrastaja- ja ammattikalastajajärjestöjä, valtion tutkimuslaitoksia ja yliopistoja sekä sanoma- ja aikakauslehtiä. Lautakunta ei itse vastaanota yleisöhavaintoja, vaan havainnot lähetetään kalastajajärjestöille tai lehtien kalakilpailuihin. ==Lähteet== *Suomen ennätyskalarekisteri. Ennätyskalarekisterin verkkosivut. ==Aiheesta muualla== * Ennätyskalalista, säännöt ja ilmoituslomake Kalatalouden keskusliiton sivuilla. ahven.net Luokka:Kalastus Suomessa Luokka:Ennätykset Luokka:Rekisterit
Laiton sydän

Laiton sydän (Lawless Heart) on englantilainen draamakomediaelokuva vuodelta 2001. Tom Hunsingerin ja Neil Hunterin ohjaama filmi käy läpi rakastamisen ja menetyksen kysymyksiä kun pikkukaupungin homoravintoloitsija yllättäen kuolee. == Rooleissa == == Aiheesta muualla == * Luokka:Brittiläiset draamaelokuvat Luokka:Vuoden 2001 brittiläiset elokuvat
Gustavo Munúa

Gustavo Adolfo Munúa Vera (s. 27. tammikuuta 1978 Montevideo, Uruguay) on uruguaylainen jalkapallomaalivahti. Hän edustaa Italian Serie A:ssa pelaavaa Fiorentinaa. == Ura == === Seurajoukkue === Munúa aloitti ammattilaisuransa kotimaansa Club Nacional de Footballista, jossa hän voitti Uruguayn pääsarjamestaruuden vuosina 1998, 2000, 2001 ja 2002. Hän on ensimmäinen maalin tehnyt maalivahti Uruguayn jalkapallohistoriassa, kun hän onnistui vapaapotkusta ottelussa Central Españolia vastaan. Pelatessaan Nacionalissa, hän onnistui maalinteossa vielä kahteen otteeseen rangaistuspotkusta. Vuonna 2003 Munúa siirtyi espanjalaiseen Deportivoon kuusivuotisella sopimuksella. Deportivossa vastuuta ei kuitenkaan tullut odotetun lailla. Hän joutui José Francisco Molinan, Dudu Aouaten ja Daniel Aranzubian varjoon ja tyytymään enimmäkseen varamaalivahdin asemaan. Kaudella 2007–2008 hän kävi jopa niin kovaa kilpailua israelilaisen Aouaten kanssa, että tammikuussa 2008 harjoitusten päätteeksi kaksikon välillä syntyi tappelu, jonka seurauksena seura hyllytti molemmat määrätyksi ajaksi. Tapausta oli edeltänyt Munúan nousu pelaavaksi maalivahdiksi muutamassa edellisessä ottelussa ja Aouaten julkinen avautuminen vaihtopenkkikomennuksestaan. Kesällä 2009 Munúa siirtyi yksivuotisella sopimuksella Málagaan. Hän pelasi kaikki kauden sarjaottelut, mutta ei tehnyt jatkosopimusta joukkueen kanssa.El Málaga no renovará a Munúa Diario Sur. Viitattu 21.6.2010. 6\. elokuuta 2010 hän teki kuusivuotisen sopimuksen Levanten kanssa. === Maajoukkue === Uruguayn maajoukkueessa Munúa debytoi vuonna 1998. Hän kuului joukkueen kokoonpanoon vuoden 2001 Copa Américassa ja vuoden 2002 MM-kilpailuissa. == Lähteet == == Aiheesta muualla == * Virallinen kotisivu * Gustavo Munúan tilastot BDFutbol-sivustolla Luokka:Uruguaylaiset jalkapallomaalivahdit Luokka:Vuonna 1978 syntyneet Luokka:Elävät henkilöt
Niko Pirosmani

Niko Pirosmanašvili (tunnettu paremmin nimellä Niko Pirosmani, ; 5. toukokuuta 1862 Mirzaani – 9. huhtikuuta 1918 Tbilisi) oli georgialainen taidemaalari. Hänen taidesuuntauksensa oli naivismi. Hän kuoli aliravitsemukseen huhtikuussa 1918. Pirosmanista tuli kuuluisa vasta kuolemansa jälkeen. Vuonna 1969 valmistui Georgi Shengelajan ohjaama neuvostoliittolainen elämäkertaelokuva Pirosmani. Venäjällä Pirosmani tunnetaan nykyisin myös romanttisesta kohtaamisestaan ranskalaisen näyttelijättären kanssa, joka vieraili Pirosmanin kotikaupungissa. Pirosmani rakastui syvästi naiseen, ja osoittaakseen rakkautensa osti näyttelijättären ostamalla vähillä rahoillaan valtavan määrän kukkia ja rahtaamalla ne hänen hotellihuoneensa ikkunan eteen. Tämä tempaus ajoi hänet kuitenkin konkurssiin. Alla Pugatšova lauloi aiheesta kappaleen Million Alyh Roz. == Teoksia == Tiedosto:Pirosmani. Tbilisi Funicular.jpg|Tbilisin funikulaari, 1904. Tiedosto:Niko Pirosmani. Black Lion. Oil on oilcloth. Private collection.jpg|Musta leijona, 1905. Tiedosto:Pirosmani, Feast with Organ Grinder.jpg|Juhlat posetiivari Datiko Zemelin kanssa, 1906. Tiedosto:Niko Pirosmani. Threshing Floor in the Country. Oil on cardboard, 80x100 cm. The Tretyakov Gallery, Moscow.jpg|Puinti maaseudulla, 1915. Tiedosto:Niko Pirosmani. Ortachali Beauty. Oil on oilcloth. State Art Museum of Georgia, Tbilisi, Georgia.jpg|Ortachalin kauneus, 1918. == Lähteet == ==Aiheesta muualla== * Niko Pirosmani Home Page Luokka:Georgialaiset taidemaalarit Luokka:Naivistit Luokka:Vuonna 1862 syntyneet Luokka:Vuonna 1918 kuolleet
La Maddalena

La Maddalena on kunta Sassarin maakunnassa Sardinian alueella Italiassa. Kunnan pinta-ala on 52 neliökilometriä, ja asukkaita siellä on runsaat 11 000\. La Maddalenan pormestari on Angelo Comiti. La Maddalenan kunta sijaitsee Sardinian saaren koillisrannikolla Maddalenan saaristossa Välimereen kuuluvassa Tyrrhenanmeressä. Saariston pääsaari ja kunnan hallinnollinen keskus on La Maddalenan saari. Saaristoon ja samalla kuntaan kuuluvat myös saaret Spargi, Budelli, Razzoli, Caprera, Santa Maria ja Santo Stefano. La Maddalenan ja Capreran saaret on yhdistetty toisiinsa penkereellä ja sillalla. La Maddalenan suojeluspyhimys on Santa Maria Maddalena ja häntä juhlitaan 22. heinäkuuta. Kunnan asukkaita kutsutaan italiaksi nimellä maddalenini. La Maddalenan pääelinkeino on kalastus. == Historiaa == Napoleon I:n joukot pommittivat ilman menestystä La Maddalenan satamaa vuonna 1793. Vuosina 1803–1805 La Maddalena toimi Horatio Nelsonin pääpaikkana. La Maddalenan satama oli merkittävä italialainen laivastoasema siihen asti, kun liittoutuneet pommittivat sen toisen maailmansodan aikana. Vuosina 1973–2008 Yhdysvalloilla oli tukikohta kuntaan kuuluvalla Santo Stefanon saarella. La Maddalenalla oli tarkoitus järjestää 35. G8-maiden kokous vuonna 2009, mutta se siirrettiin maanjäristyksessä kärsineeseen L'Aquilan kaupunkiin Manner- Italiaan. == Väkiluvun kehitys == La Maddalenan väkiluvun kehitys vuodesta 1861 vuoteen 2007: Vuosi Väkiluku Vuosi Väkiluku 1861 1 901 1951 10 370 1871 1 929 1961 11 169 1881 1 895 1971 10 724 1901 8 033 1981 11 318 1911 8 809 1991 11 048 1921 10 301 2001 11 369 1931 12 330 2007 11 668 1936 10 968 == Lähteet == == Aiheesta muualla == * Kunnan kotisivut La Maddalena Old Town Street.jpg|Katu La Maddalenan vanhassakaupungissa. La Maddalena Panorama 2.jpg|La Maddalenan keskusta. Luokka:Sassarin maakunnan kunnat
Älkää koskeko

Älkää koskeko () on Jacques Beckerin 1954 ohjaama ranskalainen rikosdraama. Albert Simoninin romaaniin perustuvan elokuvan päärooleissa esiintyvät Jean Gabin, Jeanne Moreau, Lino Ventura, Dora Doll, Delia Scala, René Dary sekä vuoden 1946 Miss America, Marilyn Buferd (joissakin ohjelmatiedoissa muodossa Marilyn Bufferd). Elokuvan tunnuskappale on Jean Wienerin säveltämä ”Le grisbi”, jonka Suomessa levytti ensimmäisenä Olavi Virta vuonna 1955 nimellä ”Kun yö saapuu Pariisiin”. Kappale on tunnettu myös Caterina Valenten laulamana saksankielisenä versiona ”Wenn es Nacht wird in Paris”. == Lähteet == == Aiheesta muualla == * * Luokka:Ranskalaiset rikosdraamaelokuvat Luokka:Vuoden 1954 ranskalaiset elokuvat
Brink (videopeli)

Brink on Splash Damagen kehittämä ja Bethesda Softworksin julkaisema ensimmäisen persoonan ammuntapeli. Peli julkaistiin toukokuussa 2011 Microsoft Windowsille, PlayStation 3:lle ja Xbox 360:lle. Brink kertoo ihmisen luomasta paratiisista nimeltä ”The Ark”, joka on kelluva saaristo täysin eristyksissä muusta maailmasta. Pelin tapahtumahetkellä maapallon merien vedenpinnat ovat kohonneet, ja kymmenet tuhannet pakolaiset ovat joutuneet muuttamaan kyseiseen saaristoon. Saariston asukkaiden 25 vuotta kestäneet levottomuudet ovat ajaneet heidät sisällissodan partaalle. Pelissä vastakkain asettuvat kapinalliset () ja vartijat (). Peli koostuu tarinamoodista, jota voi pelata yksin, enintään kahdeksan pelaajan yhteistyönä verkon yli tai verkkomoninpelinä. Pelaajat voivat luoda oman pelihahmonsa joko turvallisuusjoukkoihin tai vastarintaan, ja kerätä hahmolleen erityyppisiä palkintoja kokemuspisteillä. Pelissä on myös ominaisuus, jota pelin kehittäjät kutsuvat nimellä SMART (Smooth Movement Across Random Terrain). Tämä ominaisuus luo pelaajalle mahdollisuuden kulkea nopeasti paikasta toiseen painamalla SMART-näppäimen pohjaan. == Lähteet == == Aiheesta muualla == * Virallinen sivusto * Splash Damage * Bethesda Softworks Luokka:Ensimmäisen persoonan ammuntapelit Luokka:Vuoden 2011 videopelit Luokka:Windows-pelit Luokka:PlayStation 3 -pelit Luokka:Xbox 360 -pelit
Hispaniolankoira

Hispaniolankoira on haitilais-dominikaaninen koirarotu. Se tunnetaan myös nimillä feral dog of santo domingo ja santo domingo greyhound. Tieteelliseksi nimeksi on aikoinaan esitetty Canis haitensisHamilton Smith, Charles. The Naturalist’s Library: Vol. XIX, Mammalia: Dogs, Vol. II, s. 120. Chatto & Windus: Piccadilly.. == Ulkomuoto == Sekä Buffon 1700-luvulla että Charles Hamilton Smith vuonna 1840 kuvailivat hispaniolankoiraa. Se on vinttikoiraa muistuttava alkukantainen koira. Sillä on hurja olemus, litteä pitkä pää, ohut kuono ja laiha runko. Sen raajat ovat pitkät, rintakehä syvä ja korvat puolipystyt ja pienet. Sen karvapeite on lyhyt, väritys vaalean tuhkansininen ja säkäkorkeus 70–71 cm. Kotieläinten kerrottiin pelkäävän sen vaikuttavaa olemusta.Morris, Desmond: Dogs - The Ultimate Dictionary of Over 100 Dog Breeds. Ebury Press, 2001. == Luonne ja käyttäytyminen == Osa rodun kannasta otettiin kiinni ja opetettiin jäljittämään vankikarkureita ja karanneita orjia. Villin taustansa takia niitä ei kuitenkaan voitu estää hyökkäämästä löydettyjen ihmisten kimppuun, minkä vuoksi niitä pelättiin suuresti. Jos hispaniolankoira kulki yksin kadulla, kaikissa alueen taloissa suljettiin ulko-ovet. == Alkuperä == Hispaniolankoira on kotoisin Hispaniolan saarelta (joissain kielissä tunnetaan myös nimellä Santo Domingon saari). Sen esi-isiä olivat espanjalaisten löytöretkeilijöiden mukana tulleet koirat, joista osa villiintyi 1500-luvulla ja sopeutui vähitellen elämään paikallisissa metsissä.Canton, Mario. Levrieri e segugi primitivi, s. 160-161. Antonio Crepaldi Editore, 2012: Porto Viro, Italia. Siellä ne jatkoivat lisääntymistä vapaasti, kunnes niistä kehittyi trooppisiin olosuhteisiin sopeutunut paikallinen rotu. Koska koirat hyökkäilivät karjan kimppuun, maanviljelijät tappoivat niitä ja 1900-luvulla rotu alkoi harvinaistua huomattavasti. Osa maanviljelijöistä kuitenkin otti pentuja myös tilojensa vahtikoiriksi. Muutama kotimaansa syrjäisillä alueilla sinnitellyt yksilö tai maanviljelijöiden vahtikoirien jälkeläinen saattaakin yhä olla elossa, mutta on todennäköisempää että rotu on kuollut sukupuuttoon 1900-luvun aikana. == Lähteet == Luokka:FCI:n ulkopuoliset rodut Luokka:Alkukantaiset koirat Luokka:Karibialaiset koirarodut
Emetullah Rabia Gülnûş Sultan

Emetullah Rabia Gülnûş Sultanmyös Rabi'a Gülnüş Emetullah, Gülnûş Emetullah Valide Sultan, Emetullah Gülnûş Sultan, Rabia Emetullah Gülnûş Valide Sultan (1642 – 6. marraskuuta 1715) oli Osmanien valtakunnan sulttaani Mehmed IV:n puoliso sekä sulttaanien Mustafa II ja Ahmed III äiti, Valide Sultan. Hän syntyi Kreetalla 1642 kreikkalaisen papin perheeseen nimellä Evmania Voria. Saari kuului tuolloin Venetsialle, jonka kanssa sotineet osmanit hyökkäsivät sinne vallaten Rethymnonin 1645. Pieni Gülnûş Emetullah kuljetettiin Istanbuliin. Hänestä tuli vartuttuaan yksi Topkapin palatsin haaremin naisista ja sulttaani Ibrahim I:n pojan Mehmed IV:n lempijalkavaimo. Mehmed kiintyi Gülnûş Emetullahiin ja otti hänet vaimokseen. Hän synnytti Mustafa II:n 1664, jolloin hän sai sulttaanin äitiä tarkoittavan arvonimen Valide sultan. Nuorempi poika Ahmed III syntyi 1673. Gülnûş Emetullahilla sanotaan olleen vaikutusvaltaa poikiinsa, erityisesti vuodesta 1703 hallinneeseen Ahmediin. Vuonna 1710 Gülnûş Emetullah oli mukana poliittisessa leirissä, joka kannatti ryhtymistä sotaan Venäjää vastaan maahan paenneen Ruotsin kuningas Kaarle XII:n eduksi, ks. Venäjän-Turkin sota 1710-1711. Ahmed III rakennutti Istanbulissa olevan moskeijan Yeni Valide Camiin äitinsä muistolle. Gülnûş Emetullahin hauta sijaitsee moskeijan yhteydessä. == Lähteet == Luokka:Osmanien valtakunnan naiset Luokka:Vuonna 1642 syntyneet Luokka:Vuonna 1715 kuolleet
Lill-Babs

Barbro Margareta ”Lill-Babs” Svensson (9. maaliskuuta 1938 Järvsö – 3. huhtikuuta 2018 Tukholma) oli ruotsalainen laulaja ja näyttelijä. Hän edusti Ruotsia Eurovision laulukilpailussa 1961 kappaleella ”April, april”, sai kaksi pistettä ja sijoittui 14:nneksi.Diggiloo Lill-Babs osallistui Ruotsin euroviisukarsintana toimivaan Melodifestivaleniin myös vuonna 1960 kappaleella ”En kyss”, joka karsiutui kilpailun semifinaalissa sekä vuonna 1973 kappaleella ”Avsked från en vän”, joka sijoittui kilpailussa neljänneksi. Lill-Babs levytti uransa alkupuolella 78-kierroksen levyjä eli savikiekkoja kahdeksan kappaletta, niiden jälkeen noin sata singleä ja 20 LP-levyä. Lisäksi hän levytti Saksan markkinoita varten vielä yhteensä 25 muuta levyä.Inspelningar Lill-Babs Lill-Babs esiintyi myös noin 15 elokuvassa ensin 1960-luvulla ja sitten 1980-luvun lopulta alkaen.Barbro "Lill-Babs" Svensson Svenska Filminstitutet == Yksityiselämä == Lill-Babs oli naimisissa laulaja Lasse Berghagenin kanssa vuosina 1965–1968 ja norjalaisen jalkapalloilija Kjell Kaspersenin kanssa 1969–1973. Lill-Babs seurusteli vuodesta 1998 lähtien itseään 22 vuotta nuoremman Peter Gardermurin kanssa. Lill-Babs tuli ensimmäisen kerran äidiksi 16-vuotiaana, ja hänen ollessaan 57-vuotias syntyi ensimmäinen lapsenlapsenlapsi. == Lähteet == == Aiheesta muualla == * Lill- Babsin muistokirjoitus Helsingin Sanomissa Luokka:Ruotsalaiset laulajat Luokka:Ruotsin euroviisuedustajat Luokka:Ruotsalaiset näyttelijät Luokka:Vuoden 1961 euroviisuedustajat Luokka:Vuonna 1938 syntyneet Luokka:Vuonna 2018 kuolleet
Sagrada Famílian metroasema

Sagrada Família on Barcelonan metron linjojen 2 ja 5 asema. Se on nimetty Antoni Gaudín suunnitteleman Sagrada Famílian kirkon mukaan. Aseman kaikki sisäänkäynnit sijaitsevat tämän ehkä kaupungin tunnetuimman nähtävyyden ympärillä, joten aseman käyttäjien joukossa on myös runsaasti turisteja. Asema otettiin käyttöön alun perin vuonna 1970 linjan 5 asemana. Linjan 2 osuus avattiin huomattavasti myöhemmin, vuonna 1995. == Lähteet == ==Aiheesta muualla== *Sagrada Famílian asema Trens de Catalunya -sivustolla Luokka:Barcelonan metroasemat
Singaleesinkoira

Singaleesinkoira on srilankalainen koirarotu. Nimensä se on saanut singaleeseistä. FCI ei ole antanut sille virallista hyväksyntää, mutta Sri Lankan kennelklubi on hyväksynyt sen omaksi rodukseen. == Ulkomuoto == Rotu muistuttaa kovasti dingoa, laulavaa uudenguineankoiraa ja kadarinkoiraa. == Luonne ja käyttäytyminen == Singaleesinkoira on valpas, tarkkaavainen, ystävällinen ja tottelevainen. Se on myös kuuliainen ja vahtiviettinen. Oikein koulutettuna siitä saa hyvän lemmikin, joka palvoo omistajaansa. Sillä on myös erittäin hyvä hajuaisti. == Alkuperä == Sri Lankasta on löytynyt yli 11000 vuotta vanhoja koirafossiileja.Morris, Desmond. Dogs - The Ultimate Dictionary of Over 1000 Dog Breeds, s. 687. Trafalgar Square, 2008: North Pomfret, Vermont. 4500-luvulta eaa. peräisin olevasta Nilgalan luolasta ja Bellanbandi Palassasta löydettyjen luurankojen perusteella voidaan olettaa, että Balangodan ihmiset olisivat käyttäneet kesykoiria riistanajoon.Canton, Mario. Levrieri e segugi primitivi, s. 322. Antonio Crepaldi Editore, 2012: Porto Viro, Italia. Saaren kivikautisten alkuperäisihmisten yakkojen mainitaan jo 400-luvulta eaa. peräisin olevassa aikakirjassa omistaneen koiria. Heidän jälkeläisensä veddat käyttivät singaleesinkoiraa metsästykseen, ja sitä pidettiin niin suuressa arvossa että rodunedustajia annettiin naisten avioituessa myötäjäisiksi heidän puolisoilleen. Myös nykyisten singaleesien esi-isien sanottiin 400-luvulla eaa. saarelle saapuessaan kohdanneen haukkuvia koiria. Täten nykyisellä villiintyneellä singaleesinkoiralla on takanaan pitkä historia ja sitä voidaan pitää hyvin vanhana rotuna. Paikalliset koira- asiantuntijat jopa uskovat sen olevan muinainen linkki laulavan uudenguineankoiran, basenjin ja dingon välillä. Rodun muinaisesta alkuperästä huolimatta Kennel Association of Lanka on vasta viime aikoina antanut sille virallisen hyväksynnän. == Lähteet == *Deraniyagala, Siran: The Prehistory of Sri Lanka. Colombo: Department of Archaeological Survey, 1992. *Morris, Desmond: Dogs - The Ultimate Dictionary of Over 1000 Dog Breeds. Ebury Press, 2001. === Viitteet === Luokka:FCI:n ulkopuoliset rodut Luokka:Alkukantaiset koirat Luokka:Aasialaiset koirarodut Luokka:Sri Lanka
Avokela

Avokela on kalastuskela, jota käytetään virkistyskalastuksessa. Avokela pidetään yleensä heitto-onkivavan alapuolella päinvastoin kuin umpikela ja hyrräkela, joita pidetään yleensä vavan päällä. ==Ominaisuudet== ===Välityssuhde=== Avokelojen keskeisiin ominaisuuksiin kuuluu välityssuhde, joka voi vaihdella esimerkiksi 3,8:1:stä 6,1:1:een. Mitä suurempi välityssuhde on, sitä useamman kierroksen kelan roottori pyörii yhden kammen kierroksen aikana. Pienempi välityssuhde tuottaa hitaamman kelaamisen ja suuremman vääntömomentin. ===Siimakapasiteetti=== Siimakapasiteetti ilmoitetaan siiman paksuuden tai vetolujuuden suhteen siiman pituutena. ===Kuulalaakerointi=== Muita avokeloihin ja myös muihin keloihin liitettäviä ominaisuuksia ovat kuulalaakereiden määrä, joka vaihtelee eri kelamallien välillä. ===Valmistusaineet=== Materiaaleista markkinoinnissa arvostetaan metallia enemmän kuin muovikomposiitteja. ==Avokelalla heittäminen== Avokelaa käytettäessä vieheen tai muun syötin heitto tapahtuu siten, että avokelan sanka on avattu ja siimaa pidetään sormen alla kunnes siima vapautetaan vapaa heilautettaessa sormen alta siten, että se purkautuu vapaasti vieheen perässä eteenpäin. Avokela on yleisin kalastuskela. Aikaisemmin umpikelat olivat yleisimpiä. ==Avokelamalleja== Avokelamalleista on olemassa siimajarrun osalta kahta tyyppiä. Yleisimmässä ratkaisussa, etujarrullisessa avokelassa, säätö tapahtuu puolan päältä, kelan etuosasta, kun taas harvinaisemmassa mallissa, takajarrullisessa avokelassa, kelan takaa kierrettävästä nupista. Jälkimmäistä tapaa käytetään mm. Shimano Nexavessa, Shimano Seido 1000RA:ssa, 2500RA:ssa, 4000RA:ssa Shimano Solstacessa ja Shimano Spirexissä, Shimano Super 2500GT:ssä,Shimano Twinpower XT 2500RB:ssa ja 4000RB:ssä sekä joissain Abu Carcia Cardinal-avokeloissa. ==Valmistajia== Tunnettuja avokelavalmistajia ovat muun muassa: *Abu Garcia, ruotsalainen **Cardinal 100U, 101, 102, 104, 106, 300U, 301, 302, 303, 304, 304R, 502ALB, 503ALB, 504, 506, 602ALB, 702LX, 801, 802, 804, 806, 807, C3 *Daiwa, japanilainen **Crossfire **Laguna *Okuma, japanilainen *Shakespeare1, englantilainen **Dimension **Pflueger Asaro 5925, 5930, 5935, 5940 **Pflueger Medalist *Shimano, japanilainen **Alivio 6000FA, **Exage 6000FA **Catana 2500FA, **Nexave 2500FB, 2500RB, 4000FB, 4000RB, **Sedona 500FD **Seido 1000FA, 1000RA, 2500FA, 2500RA, 4000FA, 4000RA, 6000FA, 10000FA **Solstace 2500RH, 4000RH, **Spirex 2500RG, 4000RG **Super 2500GT - RB **Symetre 500F, 1000FJ, 2500FJ, 3000FJ **Syncopate **Technium **Twinpower XT 2500RB, 4000RB, *Penn, Yhdysvaltalainen **Torque **Concuer **Spinfisher V **Battle **Sargus **Fierce **Patriot **Pursuit Luokka:Onget
Marius Trygg

Marius Trygg (s. 1. kesäkuuta 1976 Oslo, Norja) on norjalainen jääkiekkoilija, pelipaikaltaan hyökkääjä. Trygg edustaa kotimaansa pääsarjan Norjan Elitserienin Stavanger Oilersia. Hän on edustanut urallaan myös Ruotsin Elitserienin Färjestads BK:ta jossa voitti Ruotsin mestaruuden vuonna 2002. Mariuksen kaksoisveli Mats Trygg on myös jääkiekkoilija, joka edustaa Ruotsin Elitserien HV71:ää. Marius on edustanut Norjaa maailmanmestaruuskilpailuissa yhdeksän kertaa. ==Lähteet== * * * Luokka:Norjalaiset jääkiekkoilijat Luokka:Vuonna 1976 syntyneet Luokka:Elävät henkilöt
Tore Vikingstad

Tore Vikingstad (s. 8. lokakuuta 1975 Trondheim, Norja) on norjalainen ammattilaisjääkiekkoilija, joka edustaa Norjan GET-liigan Stavanger Oilersia. Vikingstad voitti Saksan DEL-liigan pistepörssin kaudella 2005–2006 ja valittiin sarjan parhaaksi pelaajaksi ja parhaaksi keskushyökkääjäksi. Samalla kaudella hänet valittiin myös Norjan vuoden jääkiekkoilijaksi. St. Louis Blues varasi Vikingstadin vuoden 1999 NHL:n varaustilaisuudessa kuudennella kierroksella varausvuorolla 180. Vikingstad on edustanut Norjan jääkiekkomaajoukkuetta MM-tasolla kahdeksan kertaa. ==Lähteet== * * * Luokka:Norjalaiset jääkiekkoilijat Luokka:St. Louis Bluesin varaamat pelaajat Luokka:Vuonna 1975 syntyneet Luokka:Elävät henkilöt
Stănilești

Stănilești on noin 5 800 asukkaan kunta Romaniassa. Se kuuluu Vasluin piirikuntaan. Kuntaan kuuluvat Stănileștin kylän lisäksi kylät Bogdana- Voloseni, Budu Cantemir, Chersăcosu, Gura Văii, Pogănești ja Săratu. Kylän alueella käytiin Prutin taistelu osana Venäjän–Turkin sotaa 1710–1711. Luokka:Romanian kunnat
Corpse dog

Corpse dog oli tiibetiläinen koirarotu. == Ulkomuoto == Corpse dogin pitkä häntä oli joko selän yli kiertynyt tai ylhäällä kannettu. Rodusta oli olemassa kaksi eri muunnosta: musta oli rakenteeltaan rotevampi ja sillä oli pyöreämmät korvat, kun taas vaalealla oli teräväkärkiset korvat.Morris, Desmond. Dogs - The Ultimate Dictionary of Over 1000 Dog Breeds, s. 688. Trafalgar Square, 2008: North Pomfret, Vermont. == Luonne ja käyttäytyminen == Rodun käytöksessä oli paljon susimaisia piirteitä, ja toisinaan se metsästi laumoissa paikallista eläimistöä. == Alkuperä == Corpse dog oli tiibetinmastiffin äärimmäisen pieni jälkeläinen, joka oli kooltaan vain irlanninterrierin luokkaa. Se etsi villiintyneenä ruokaa maatilojen liepeiltä. Koska sitä oli vaikeasti saatavilla, se oppi pian syömään kuolleita ihmisiä. Usein se olikin kuvattu thangkoissa, uskonnollisissa seinäkoristeissa repimässä ruumiita tai luita. === Etymologia === Nimitys juontaa juurensa siitä että Tiibetin ollessa vielä itsenäinen kuolleiden ihmisten ruumiit vietiin kummuille koirien syötäväksi, ja siellä jopa uskottiin sielun pääsevän nopeasti taivaaseen mikäli ne tekivät jäännöksistä nopeasti selvää. == Lähteet == Luokka:Sukupuuttoon kuolleet koirarodut Luokka:Alkukantaiset koirat Luokka:Tiibetiläiset koirarodut
Telomian

Telomian on malesialainen koirarotu. Se tunnetaan myös nimellä telemonian. FCI ei ole hyväksynyt sitä, mutta muun muassa Continental Kennel Club on. == Ulkomuoto == Telomian muistuttaa hyvin paljon basenjia. Se on pienikokoinen, lyhyt- ja sileäkarvainen koira, jolla on pitkänomainen runko. Sillä on sininen kieli, joka on tyypillinen myös mm. tietyille kiinalaisille ja japanilaisille roduille. Säkäkorkeus on 38–46 cm ja paino 8–13 kg. Mahdollisiin värityksiin lukeutuvat kaikki keltaisen sävyt (myös ruskea), valkoisin merkein, laikuin tai pilkuin; tumma maski on mahdollinen. == Luonne ja käyttäytyminen == Rotu on energinen ja älykäs ja sillä on erikoinen ulvova ääni. Koska paikallisheimot elävät puutikkaiden päässä olevissa mökeissä, sille on kehittynyt erinomainen kiipeilykyky. Kuten kahdella muullakin alkukantaisella koiralla, laulavalla uudenguineankoiralla ja basenjilla, myös sillä on juoksuaika vain kerran vuodessa; sen huippuaika sijoittuu noin syys- tai lokakuun tienoille. == Alkuperä == Telomian on kotoisin Telom-joelta viidakon syrjäisiltä heimoalueilta, joilla sitä on alun perin kasvattanut orang asli- heimo. Se on hyvin vanha villikoira, joka on laulavan uudenguineankoiran ja dingon lähisukulainen. Se on niin sanottu puuttuva linkki dingon ja basenjin välillä. Rotu saa heimon tarjoaman ruuan vastineeksi tuhota mökeistä löytyvät eläimet käärmeitä ja rottia myöten. Tästä huolimatta sillä on ilmiömäinen selviytymiskyky ja se pystyy yleensä hankkimaan ruokansa luonnostakin, metsien lisäksi jopa purosta kaloja nappaamalla.Morris, Desmond. Dogs - The Ultimate Dictionary of Over 1000 Dog Breeds, s. 688–689. Trafalgar Square, 2008: North Pomfret, Vermont. Se on ainoa malesialainen rotu, joka elää villinä.Canton, Mario. Levrieri e segugi primitivi, s. 285-287. Antonio Crepaldi Editore, 2012: Porto Viro, Italia. Vaikka malesialaisilla on aina ollut koiria, ovat ne heidän mielestään kuitenkin petollisia pahan onnen tuojia, jotka toivovat omistajansa kuolemaa. Erityisesti villikoiria pidetään pahoina henkinä, ja sellaisen näkeminen tuo kaksinkertaisesti huonoa onnea. Vuonna 1963 tohtori Orville Elliot löysi rodun läntisestä Malesiasta, ja nimesi sen Telom-joen mukaan, jonka varrella hän näki rodunedustajia ensimmäistä kertaa. Samana vuonna Yhdysvaltoihin vietiin kaksi ensimmäistä rodun edustajaa, ja koska niiden jalostus onnistui, vuonna 1970 maahan perustettiin Telomian Dog Club. Vuonna 1973 Amerikkaan tuotiin seuraavat kaksi yksilöä. Vaikka täten oli tarkoitus saada laajennettua geenipoolia, nykyisin kaikki länsimaiset yksilöt polveutuvat näistä neljästä kantakoirasta. == Katso myös == *Basenji *Dingo == Lähteet == Luokka:FCI:n ulkopuoliset rodut Luokka:Alkukantaiset koirat Luokka:Aasialaiset koirarodut
Tenggerinkoira

Tenggerinkoira (tengger dog) on indonesialainen sukupuuttoon kuollut koirarotu. Muita nimityksiä olivat canis tenggeranus, javanese dingo ja east java dog. == Ulkomuoto == Tenggerinkoira oli pystykorvainen alkukantainen koira, jonka otsapenger oli selkeästi erottuva ja kallo muistutti dingoa. Sen runko oli 98 cm ja korvat 10,5 cm pitkät. 30 cm pitkä häntä oli tuuhea ja karvapeite villava. Pääväri oli vaaleanruskea, jossa oli punertava vivahde. Ääriviivat olivat muita alueita vaaleampia. Päästä hännänpäähän sekä kaulan ympäri kulki mustanruskea raita, ja vastaavia nousi myös raajoista ja vatsalinjasta ylös selkää kohti. Kirsu ja korvat olivat tummanruskeat, ja silmien yläpuolella oli tummanruskeat merkit. Vatsalinja oli valkoinen. == Alkuperä == Tenggerinkoira oli kotoisin Itä-Jaavalta Tengger-kalderan alueelta. Sen latinankielinen nimitys johtui siitä, että kun se 1800-luvun lopulla löydettiin, sitä luultiin aluksi omaksi eläinlajikseen. Jotkut uskoivat sen jopa olleen dingon villin kantarodun viimeinen sukulainen, mutta myöhemmät tutkimukset paljastivat sen olleen täysin kesykoira. Eräs teoria pitää sitä dingon ja intianpaariakoiran välimuotona, ikään kuin maantieteellisenä "puuttuvana linkkinä" näiden kahden välillä.Morris, Desmond. Dogs - The Ultimate Dictionary of Over 1000 Dog Breeds, s. 689–690. Trafalgar Square, 2008: North Pomfret, Vermont. === Vaikutus nykyisiin rotuihin === Tenggerinkoiran uskotaan olleen monien itämaisten rotujen, kuten chow chow'n, akitan ja shiban esi-isä. Ennen kaikkea sitä pidetään kuitenkin laulavan uudenguineankoiran kantarotuna.Canton, Mario. Levrieri e segugi primitivi, s. 323. Antonio Crepaldi Editore, 2012: Porto Viro, Italia. == Katso myös == *Dingo *Intianpaariakoira == Lähteet == Luokka:Sukupuuttoon kuolleet koirarodut Luokka:Alkukantaiset koirat Luokka:Aasialaiset koirarodut
Goodenoughinkoira

Goodenoughinkoira (Goodenough Island Native Dog) on papuauusiguinealainen koirarotu. == Ulkomuoto == Goodenoughinkoira näyttää uudenguineanvuoristokoiran ja pystykorvan välimuodolta. Sen pää on luodinmuotoinen ja tasainen. Sillä on tuuhea häntä ja pystyt, pienet korvat. Sileä ja lyhyt karvapeite on väriltään mustavalkoinen. Säkäkorkeus on 36 senttimetriä ja paino 11 kilogrammaa. == Alkuperä == Goodenoughinkoira on kotoisin Goodenoughin saarelta, missä se eristyi muista koiraroduista ja täten kehittyi niistä erillään. == Lähteet == *. Luokka:FCI:n ulkopuoliset rodut Luokka:Alkukantaiset koirat Luokka:Papuauusiguinealaiset koirarodut
Uudenirlanninkoira

Uudenirlanninkoira (New Ireland Dog) on papuauusiguinealainen koirarotu. == Ulkomuoto == Uudenirlanninkoiran väritys on laikukas. == Alkuperä == Rotu on kotoisin Uudesta-Irlannista ja sen lähin sukulainen on kurī. Sen lihaa käytetään ravinnoksi, mutta sillä on saarella paikkansa myös seurakoirana. == Lähteet == *Morris, Desmond: Dogs – The Ultimate Dictionary of Over 1000 Dog Breeds. Ebury Press, 2001. Luokka:FCI:n ulkopuoliset rodut Luokka:Pystykorvat Luokka:Papuauusiguinealaiset koirarodut
Uudenguineanvuoristokoira

Uudenguineanvuoristokoira (New Guinea Hill Dog) on papuauusiguinealainen koirarotu. == Ulkomuoto == Uudenguineanvuoristokoira on uudenguineankoiraa kookkaampi. Rotu on pystykorvainen ja kippurahäntäinen. Sen karvapeite on sileää ja lyhyttä, ja sen väritys on mustavalkoinen. == Alkuperä == Rotu on kotoisin sisämaasta, ja sen ainoa käyttötarkoitus on toimia vahtikoirana. Sitä ei tule sekoittaa laulavaan uudenguineankoiraan. == Katso myös == *Uudenguineankoira == Lähteet == *Morris, Desmond: Dogs – The Ultimate Dictionary of Over 1000 Dog Breeds. Ebury Press, 2001. Luokka:FCI:n ulkopuoliset rodut Luokka:Alkukantaiset koirat Luokka:Papuauusiguinealaiset koirarodut
Uudenguineankoira

Uudenguineankoira (New Guinea Coastal Dog) on papuauusiguinealainen koirarotu, joka tunnetaan myös nimellä Papuan Dog. == Ulkomuoto == Uudenguineankoiran karvapeite on sileä, lyhyt ja väriltään punavalkoinen. == Alkuperä == Rotu on kotoisin rannikkoalueilta, joilla se auttaa kalastajia ja on siksi hyvin arvostettu. Papuauusiguinealaisilla on rituaaleja, joissa he yrittävät parantaa koiran työkykyjä viemällä sen jätökset juhlallisesti mereen. == Katso myös == *Uudenguineanvuoristokoira == Lähteet == *Morris, Desmond: Dogs – The Ultimate Dictionary of Over 1000 Dog Breeds. Ebury Press, 2001. Luokka:FCI:n ulkopuoliset rodut Luokka:Alkukantaiset koirat Luokka:Papuauusiguinealaiset koirarodut
Trond Magnussen

Trond Magnussen (s. 1. helmikuuta 1973 Fredrikstad, Norja) on uransa lopettanut norjalainen jääkiekkoilija, pelipaikaltaan hyökkääjä. Magnussen pelasi urallaan Norjan, Ruotsin ja Saksan pääsarjoissa. Norjassa seuroina olivat Lillehammer IHK ja Stjernen, Saksassa Düsseldorfer EG ja EV Duisburg ja Ruotsissa Färjestads BK ja Västra Frölunda. Lisäksi Magnussen pelasi Ruotsin toisella sarjatasolla Allsvenskanissa Leksands IF:ssä. Magnussen voitti Ruotsin mestaruuden Färjestadissa kaudella 1997-1998. Magnussen on edustanut Norjan maajoukkuetta MM-tasolla 11 kertaa. Hänet valittiin Norjan liigan parhaaksi pelaajaksi vuonna 1995 ==Lähteet== * * * * Gullpuckenin voittajat Luokka:Norjalaiset jääkiekkoilijat Luokka:Vuonna 1973 syntyneet Luokka:Elävät henkilöt
Inn kwe

Inn kwe on myanmarilainen koirarotu. Sitä käytetään usein kalastajien apuna. == Lähteet == *Morris, Desmond: Dogs - The Ultimate Dictionary of Over 1000 Dog Breeds. Ebury Press, 2001. Luokka:FCI:n ulkopuoliset rodut Luokka:Metsästyskoirat Luokka:Aasialaiset koirarodut
Severin Blindenbacher

Severin Blindenbacher (s. 15. maaliskuuta 1983 Bülach, Sveitsi) on sveitsiläinen jääkiekkoilija, pelipaikaltaan puolustaja. Blindenbacher aloitti pääsarjauransa NLA:n Kloten Flyersissa, jossa pelasi kaudet 2000–2005. Kesällä 2001 Phoenix Coyotes varasi hänet NHL:ään varaustilaisuuden yhdeksännellä kierroksella. Klotenista hän siirtyi ZSC Lionsiin kaudeksi 2005–2006. ZSC Lionsissa Blindenbacher pelasi neljä kautta. Hän oli voittamassa uransa ensimmäistä Sveitsin-mestaruutta kaudella 2007–2008. ZSC Lions sai seuraavaksi kaudeksi edustusoikeuden Jääkiekon mestarien liigaan, jonka joukkue voittikin keväällä 2009. Kaudeksi 2010–2011 hän siirtyy Dallas Starsin organisaatioon. Blindenbacher siirtyi kaudeksi 2009–2010 Elitserienissä pelaavaan Färjestadiin, jonka kanssa hän teki 1+1-vuotisen sopimuksen. Blindenbacher on edustanut Sveitsin maajoukkuetta seitsemän kertaa arvokisoissa, kuudesti MM- kisoissa ja vuoden 2006 talviolympialaisissa Torinossa. ==Tilastot== 1998–99 ECH Kloten jun. 5 0 2 2 4 – – – – – 1999–00 Kloten Flyers jun. 30 8 10 18 18 4 1 1 2 8 2000–01 Kloten Flyers NLA 27 0 2 2 17 9 0 0 0 10 2001–02 Kloten Flyers NLA 38 1 3 4 22 10 0 2 2 10 2001–02 Kloten Flyers jun. – – – – – 1 0 1 1 2 2002–03 Kloten Flyers NLA 43 4 19 23 52 5 1 0 1 4 2003–04 Kloten Flyers NLA 34 4 10 14 58 – – – – – 2004–05 Kloten Flyers NLA 41 10 15 25 66 5 1 3 4 10 2005–06 ZSC Lions NLA 44 2 7 9 68 10 4 0 4 6 2006–07 ZSC Lions NLA 39 6 12 18 54 7 0 1 1 8 2007–08 ZSC Lions NLA 47 10 8 18 77 16 2 2 4 16 2008–09 ZSC Lions NLA 47 13 21 34 68 4 0 0 0 0 2009–10 Färjestad Elitserien 48 8 11 19 44 7 1 1 2 6 2010–11 Texas Stars AHL 26 1 9 10 10 – – – – – 2011–12 ZSC Lions NLA 40 5 17 22 77 15 0 4 4 16 NLA yhteensä 400 55 115 170 557 89 10 15 25 82 ===Maajoukkue=== Vuosi Joukkue Turnaus O M S Pts RM 2001 Sveitsi U18 WJC 7 2 3 5 10 2001 Sveitsi WJC 7 0 0 0 10 2002 Sveitsi WJC 7 0 0 0 4 2003 Sveitsi WJC 6 2 3 5 4 2005 Sveitsi WC 6 1 1 2 12 2006 Sveitsi OG 6 0 1 1 6 2006 Sveitsi WC 5 0 2 2 12 2007 Sveitsi WC 7 0 1 1 2 2008 Sveitsi WC 6 0 3 3 2 2009 Sveitsi WC 6 0 2 2 6 2010 Sveitsi OK 5 1 1 2 4 2012 Sveitsi WC 7 0 3 3 2 WJC yhteensä WJC yhteensä WJC yhteensä 34 4 6 10 40 WC yhteensä WC yhteensä WC yhteensä 43 1 13 14 36 == Lähteet == * * ===Viitteet=== Luokka:Sveitsiläiset jääkiekkoilijat Luokka:Arizona Coyotesin varaamat pelaajat Luokka:Vuonna 1983 syntyneet Luokka:Elävät henkilöt
Paavo Valkonen

Paavo Valkonen on suomalainen hiihtosuunnistuksen valmentaja. MM-tason urheilujoista hän on aiemmin valmentanut Raino Pesua ja tytärtään Hannele Tonnaa. Valkonen on suorittanut A-valmentajan tutkinnon. Suomen Suunnistusvalmentajat ry:n Vuoden valmentajaksi hänet nimitettiin 1996. Työuransa Valkonen teki Joutsassa, jossa hän toimi liki 40 vuotta historian ja yhteiskuntaopin lehtorina. Joutsan lukion rehtorina hän toimi vuodet 1998–2003. Nykyisin Paavo Valkonen on eläkkeellä ja asuu Hankasalmella Keski- Suomessa. Seuratasolla hän on edustanut aina Hankasalmen Hankaa ja on edelleen mukana myös seuran hallinnossa. ==Lähteet== Luokka:Suomalaiset urheiluvalmentajat Luokka:Syntymävuosi puuttuu Luokka:Elävät henkilöt
Tommy Jakobsen

Tommy Jakobsen (s. 10. joulukuuta 1970 Oslo, Norja) on norjalainen jääkiekkoilija, pelipaikaltaan puolustaja. Jakobsen edustaa Itävallan pääsarjassa pelaavaa Graz 99ersiä. Jakobsen on Norjan kaikkien aikojen kokenein maajoukkuepelaaja 125:llä pelatulla maaottelulla. Jakobsen on edustanut Norjan jääkiekkomaajoukkuetta olympiakisoissa vuosina 1992, 1994 ja 2010 sekä MM-tasolla peräti 15 kertaa. Vuoden 2010 jääkiekon MM-kisoissa Jakobsen sai MM-turnauksen lopun kestävän kilpailukiellon erotuomarin koskemattomuuden rikkomisesta. Jakobsen kantoi Norjan lippua Vancouverin olympialaisten avajaisissa vuonna 2010.Norway == Saavutukset == * Norjan liigan tähdistökentällisessä 1993–1994 ja 1994–1995 * Norjan vuoden pelaaja 1993 * MM-kilpailuiden ensimmäisen divisioonan paras puolustaja 2005 == Lähteet == * * === Viitteet === Luokka:Norjalaiset jääkiekkoilijat Luokka:Vuonna 1970 syntyneet Luokka:Elävät henkilöt
Køge

Køge on Tanskassa Sjællandin alueella sijaitsevan Køgen kunnan keskustaajama. Vuoden 2012 alussa taajamassa oli 35 295 asukasta. Själlannin saarella sijaitsevalla Køgellä on historiallisesti ollut kaupunginoikeudet. ==Historia== Kaupunki perustettiin virallisesti vuonna 1288 kauppakaupungiksi, ja oli myöhäiskeskiaikana tärkeä kauppakaupunki. Køgen noitavainoissa (1608–1615) ainakin 15 henkilöä tuomittiin noituudesta ja poltettiin roviolla. Køge kärsi Tanskan ja Ruotsin välillä käydyistä sodista (1643–1720) ja Napoleonin sotien alueella käydyssä Køgen taistelussa vuonna 1807. Kaupunki pysyi pienenä 1800-luvun lopulle asti, kunnes teollisuuden kehittyminen toi lisää asukkaita kaupunkiin. Nykyään Køge on Tanskan 18. suurin taajama. ==Nähtävyydet== Køgellä on hyvin säilynyt vanha kaupunki. Sataman ympäristössä ja Køgenlahden rannalla järjestettiin vuosina 2011–2012 taidetapahtumia.Art Along Köge Bay Visit Köge Luontokohteita ovat Dyndetin ja Ølsemaglen linnustoalueet, Kimmersletin järvi ja Køgejoki, jonka vartta kulkee vaellusreitti.Nature’s beauty spots along Køge Bay Visit Köge ==Lähteet== ==Aiheesta muualla== * Køgen kunnan kotisivut * Luokka:Tanskan kaupungit Luokka:Tanskan kuntien keskustaajamat Luokka:Køgen kunta
Perseidit

Perseidit on meteoriparvi, jonka meteorit ovat peräisin Swift-Tuttle -komeetasta. Parven radiantti sijaitsee Perseuksen tähdistössä. Perseidien meteoriparvesta on tehty havaintoja jo kahden tuhannen vuoden ajan, ja varhaisimmat havainnoista ovat Itä-Aasiasta. Euroopassa parvi on tunnettu myös nimellä ”Pyhän Laurentiuksen kyyneleet”, joka viittaa antiikin Roomassa kuolleeseen katoliseen pyhimykseen. Havainnoinnin kannalta paras hetki on vuosittain elokuun 12. päivä. Valokuvatessa käytetään kamerasta ja säästä riippuen esimerkiksi arvoja f/4, ISO 800 ja valotusaika 20 sekuntiahttp://lepoland.blogspot.fi/2012/08/tiirailin-eilen-perseideja.html. Käytännössä pohjoisen valoisten öiden vuoksi perseidejä näkee vain Oulun eteläpuolella. == Lähteet == == Aiheesta muualla == * Nasan sivusto perseidien parvesta 2009 Luokka:Meteoroidit
Peter Pace

Peter Pace (5. marraskuuta 1945) on Yhdysvaltain merijalkaväen eläkkeellä oleva kenraali, joka ensimmäisenä merijalkaväestä palveli puolustushaarakomentajien neuvoston puheenjohtajana 2005–2007. Hän toimi neuvoston varapuheenjohtajana 2001–2007. Presidentti George W. Bush palkitsi hänet Presidential Medal of Freedomilla 19. kesäkuuta 2008. Pace valmistui Yhdysvaltain laivastoakatemiasta vuonna 1967, minkä lisäksi hänellä on maisterintutkinto George Washingtonin yliopistosta. Hänet valittiin huhtikuussa 2008 Pelican Productsin hallituksen puheenjohtajaksi. == Lähteet == ==Aiheesta muualla== *Farewell to the Chairman — Marine Gen. Peter Pace Luokka:Yhdysvaltain merijalkaväen kenraalit Luokka:Presidential Medal of Freedom Luokka:Vuonna 1945 syntyneet Luokka:Elävät henkilöt
Kambodžan jalkapallomaajoukkue

Kambodžan jalkapallomaajoukkue edustaa Kambodžaa kansainvälisissä miesten jalkapallokilpailuissa ja sitä hallinnoi Kambodžan jalkapalloliitto. Maajoukkue ei ole kertaakaan esiintynyt MM-kisoissa. ==Arvokisat== ===Maailmanmestaruuskilpailut=== *1930–1994 – Ei osallistunut *1998 – Ei selviytynyt karsinnoista *2002 – Ei selviytynyt karsinnoista *2006 – Ei osallistunut *2010–2018 – Ei selviytynyt karsinnoista ===Aasian mestaruuskilpailut=== * 1956 – Ei selviytynyt karsinnoista * 1960–1964 – Ei osallistunut * 1968 – Ei selviytynyt karsinnoista * 1972 – Neljäs sija * 1976–1996 – Ei osallistunut * 2000 – Ei selviytynyt karsinnoista * 2004–2007 – Ei osallistunut * 2011 – Ei selviytynyt karsinnoista * 2015 – Ei osallistunut * 2019 – Ei selviytynyt karsinnoista == Lähteet == Luokka:Jalkapallomaajoukkueet Maajoukkue
Arseni

Arseni () on venäläinen miehen etunimi, joka on syntynyt lyhentymänä kreikkalais­peräisestä, voimakasta tai miehekästä tarkoittavasta nimestä Arsenios (). Länsi-Euroopassa nimi esiintyy latinalaistetussa muodossa Arsenius. == Tunnettuja Arseni-nimisiä == *Arseni (1697–1772), Rostovin arkkipiispa *Arseni Konevitsalainen (k. 1447), Konevitsan luostarin perustaja. *Arseni, Jorma Heikkinen (s. 1957), Suomen ortodoksisen kirkon metropoliitta *Arseni Jatsenjuk (s. 1974), ukrainalainen taloustieteilijä, poliitikko ja ministeri *Arseni Tarkovski (1907–1979), venäläinen runoilija ja kääntäjä *Arseni Zakrevski (1786–1865), venäläinen kenraali ja valtiomies, Suomen kenraalikuvernööri 1823–1831 == Lähteet == Luokka:Etunimet
William Stainton Moses

William Stainton Moses (5. marraskuuta 1839 – 5. syyskuuta 1892) oli Englannin kirkon pappi, joka tuli tunnetuksi spiritualismin edistäjänä. Hän uskoi itse välittävänsä henkien sanomaa automaattikirjoituksen kautta. Lapsena Moses käveli unissaan, ja hänen väitetään kirjoittaneen luokkansa parhaan esseen unitilassa.William Stainton Moses Biography Hänen väitettiin myöhemmin luoneen automaattikirjoituksena spiritualismin suuren klassikkoteoksen Spirit Teachings -kirjan.Spirit Teachings by Stainton Moses Moses kertoi olleensa automaattikirjoituksen aikana ruumiista irtautuneessa tilassa. Häneltä ilmestyi myös muita kirjoja.An Interview with The Rev. William Stainton Moses by Michael E. Tymn Oxfordin Exeter Collegesta valmistunut Moses toimi English Masterina Lontoon University Collegessa aina vuoteen 1889. == Lähteet == Luokka:Brittiläiset papit Luokka:Brittiläiset psyykikot Luokka:Vuonna 1839 syntyneet Luokka:Vuonna 1892 kuolleet
Liikkeeseenlaskija

Liikkeeseenlaskija on markkinoiden osapuoli, jolla on oikeus laskea liikkeelle arvopapereita, kuten esimerkiksi osakkeita, warrantteja, optioita tai obligaatioita. Liikkeeseenlaskijoina toimivat yritykset, kuten pankit, sekä kunnat, valtio ja muut julkisyhteisöt. == Lähteet == Luokka:Sijoittaminen
Kiinan Taipein jalkapallomaajoukkue

Kiinan Taipein jalkapallomaajoukkue edustaa Kiinan tasavaltaa kansainvälisissä miesten jalkapallokilpailuissa ja sitä hallinnoi Kiinan Taipein jalkapalloliitto. Joukkue ei ole kertaakaan esiintynyt MM-kisoissa. ==Arvokisat== ===Maailmanmestaruuskilpailut=== *1930—1950 - Ei osallistunut *1954 - Jättäytyi pois *1958 - Jättäytyi pois *1962—1974 Ei osallistunut *1978—2014 Ei selviytynyt karsinnoista ===Aasian mestaruuskilpailut=== * 1956 - Ei selviytynyt karsinnoista * 1960 - Kolmas sija * 1964 - Ei osallistunut * 1968 - Neljäs sija * 1972—1988- Ei osallistunut * 1992—2015- Ei selviytynyt karsinnoista == Lähteet == Luokka:Jalkapallomaajoukkueet Jalkapallomaajoukkue
Automaattikirjoitus

Automaattikirjoitus on oletettu paranormaali ilmiö. Siinä henki- tai avaruusolentojen väitetään ottavan ihmisen hallintaansa niin, että tämä kanavoi olentojen välittämää tietoa kirjoittamalla sitä "automaattisesti" ylös. Kanavoija voi olla transsissa. Kuuluisa 1800-luvun automaattikirjoittaja William Stainton Moses kertoi olleensa kirjoitusprosessin aikana ruumiista poistuneessa tilassa.An Interview with The Rev. William Stainton Moses by Michael E. Tymn Muihin tunnettuihin automaattikirjoittajiin lukeutuvat Leonora PiperLeonora Evelina Simonds Piper Biography sekä Hélène Smith, joka uskoi marsilaisten välittävän kirjoitusta hänen kauttaan.Crystalinks: Automatic Writing Yleensä automaattikirjoituksen kautta välitetyt kirjoitukset käsittelevät henkisiä aiheita. Automaattikirjoitusta voi harjoittaa myös useampi ihminen yhtäaikaisesti, ja Ouija-lautaa voidaan hyödyntää.Ihmeellinen maailma: Automaattikirjoitus Automaattikirjoitukseen liittyvä ilmiö on automaattisäveltäminen, jossa henkien väitetään välittävän valitsemansa henkilön kautta musiikkiteoksia. ==Katso myös== *Automatismi == Lähteet == Luokka:Paranormaalit ilmiöt Luokka:Spiritualismi
Suomurintakapuaja

Suomurintakapuaja (Upucerthia dumetaria) on Etelä-Amerikassa elävä orneeroihin kuuluva varpuslintu. == Koko ja ulkonäkö == Kooltaan suomurintakapuaja on noin 22 cm. Selästään päästään ja siivistään laji on harmahtavan ruskea. Siivissä on myös ruosteenruskeita höyheniä. Nokka on suomurintakapuajalla pitkä ja alaspäin kaartuva. Vaaleassa rinnassa on ruskeita suomukuvioita, jotka erottavat linnun muista kapuajalajeista. Vatsa on vaalea.. Selän tummuus ja suomukuvion selkeys vaihtelevat alalajeittain. == Levinneisyys, elinympäristö ja elintavat == Suomurintakapuajaa tavataan Andeilla Perusta Chileen ja Patagonian alueella Chilessä ja Argentiinassa sekä Uruguayssa. Lajin elinympäristöä ovat vuoristojen pensaikko- ja ruohikkoalueet aina 3 900 metrin korkeuteen merenpinnasta. Suomurintakipujat elävät yksin tai pareittain. Linnut liikkuvat maassa hyppien ja heiluttaen jatkuvasti pyrstöään. Ravintonaan laji käyttää hyönteisiä ja niiden tuokkia sekä hämähäkkejä. Ravintoa se etsii maasta tai maan alta. Pesänsä suomurintakapuajat rakentavat 1–2 metriä pitkään luolaan. == Lähteet == Luokka:Kapuajat